|  |  |
| --- | --- |
| KINNISVARAOSAKONDJUHATAJAKÄSKKIRI | |
|  | (digitaalallkirja kuupäev) nr 9-49/101 |



# 

# Isikliku kasutusõiguse seadmine

# Segametsa alajaam kinnisasjale

Kliimaministeerium on 11.09.2024 käskkirjaga 1-2/24/353 „Riigivara otsustuskorras tasu eest võõrandamine (Segametsa alajaam)“ otsustanud Jõgeva maakonnas Mustvee vallas Võtikvere külas oleva Segametsa alajaam kinnisasja (kinnistu registriosa nr 24238050, katastritunnus 48601:001:1416) võõrandada Elering AS-ile. Nimetatud käskkirja p. 2.2.3 alusel kohustub Elering AS seadma Segametsa alajaam kinnisasjal asuvate teede kasutamiseks tasuta ja tähtajatu isikliku kasutusõiguse riigi kasuks.

Tulenevalt eeltoodust ja lähtudes asjaõigusseaduse § 156, § 225, § 226, § 228, metsaseaduse §-st 56 lg 1 punktist 2, riigivaraseaduse § 2 lõikest 4, kliimaministri 03.07.2023 määrusega nr 36 „Keskkonnaministri määruste muutmine seoses Keskkonnaministeeriumi ümberkorraldamisega Kliimaministeeriumiks“ muudetud 28.04.2010 määrusest nr 14 "Kliimaministeeriumi valitsemisel oleva kinnisvara kasutamiseks andmise ja võõrandamise kord“, keskkonnaministri 11.05.2021 käskkirjast nr 1-2/21/234 „Volituste andmine“, RMK juhatuse 02.04.2024 otsuse nr 1-32/26 „RMK kinnisvaraosakonna põhimäärus“ punktist 2.2.5, RMK juhatuse 02.04.2024 otsuse nr 1-32/29 „Volituste andmine vara kasutusse andmise otsustamiseks“ punktist 1.4 otsustan

1. Seada Jõgeva maakonnas Mustvee vallas Võtikvere külas oleva Segametsa alajaam kinnisasja (kinnistu registriosa nr 24238050, katastritunnus 48601:001:1416, riigi kinnisvararegistri objekti kood 26339, sihtotstarve tootmismaa, pindala 35098 m²) võõrandamise korral kinnisasjale Eesti Vabariigi kasuks tasuta ja tähtajatu isiklik kasutusõigus tee omamiseks ja valdamiseks. Kasutusala pindala on 1207 m², mille asukoht on näidatud piiratud asjaõiguste ruumiandmete infosüsteemis ruumiandmete tunnusega ID 459804 ja mille kasutusala plaan on lisatud käesolevale käskkirjale.
2. Isikliku kasutusõiguse sisuks on punktis 1 nimetatud kinnisasja kasutamine kasutusala ulatuses tee omamiseks, valdamiseks ja kõikide tööde teostamiseks, mis on seotud tee ehitamise, majandamise, remontimise, korrashoiu ja hooldamisega käesolevas käskkirjas ja isikliku kasutusõiguse seadmise lepingus sätestatud tingimustel.
3. Punktis 1 nimetatudkinnisasjale seada kinnistu võõrandamise korral isiklik kasutusõigus järgmistel tingimustel:
   1. isiklik kasutusõigus seada Eesti Vabariigi kasuks tasuta ja tähtajatult;
   2. kasutusõiguse omanikul on õigus kasutada kasutusala ööpäevaringselt kõikide sõidukite ja tehnikaga, sealhulgas metsaveotraktorite ja metsaveokitega;
   3. kasutusõiguse omanikul on kohustus:
      1. tagada kasutusõiguse ala hooldus ja korrashoid vastavalt õigusaktidega sätestatud teekorrashoiu nõuetele;
      2. tagada, et isikliku kasutusõiguse teostamisest ei tekiks kahju ega kahjulikke mõjutusi keskkonnale ega kasutusõiguse alale ega omaniku kinnisasjale väljaspool kasutusõiguse ala;
      3. kooskõlastada omanikuga projekteerimisprotsessis kasutusõiguse alaga seonduvate tee-ehitus- ja maaparandustööde projektdokumentatsioon;
   4. omanikul on kohustus:
      1. mitte teha takistusi kasutusõiguse ala valdamiseks ja kasutamiseks ja metsamaterjali ladustamiseks omanikuga eelnevalt kokkulepitud kohta;
      2. tagada kasutajale kasutusõiguse ala takistamatu kasutamine;
      3. kasutada kasutusõiguse ala heaperemehelikult ja tagada, et tema tegevusest ja/või tegevusetusest ei tekiks kasutusõiguse alale kahju ega kahjulikke mõjutusi keskkonnale;
   5. isiklik kasutusõigus on üleantav.
4. Isikliku kasutusõiguse seadmise lepingu sõlmimisega seotud kulud tasub kasutaja.
5. Kinnisvaraosakonna kinnisvaralepingute spetsialistil sõlmida leping riigi nimel ning salvestada registritesse vastavalt kehtivale korrale.

Käesoleva käskkirja peale on võimalik esitada vaie RMK-le haldusmenetluse seaduses sätestatud tähtajal, tingimustel ja korras või kaebus halduskohtule halduskohtumenetluse seadustikus sätestatud tähtajal, tingimustel ja korras.

(allkirjastatud digitaalselt)

Karl Mänd

Juhataja

Jaotuskava: Kagu regioon, Ere Kaaristu, Toomas Kivisto, Elering AS